૨૦૧૫ની ૨૩ ઑક્ટોબરે TPAએ ૪૦,૦૦૦ રૂપિયાની મંજૂરીનો ક્લેમ સેટલમેન્ટ લેટર મોકલાવ્યો, જેમાં જણાવવામાં આવ્યું કે ૨૦૧૫ની ૧૯ ઑક્ટોબરે રમેશભાઈના બૅન્ક ખાતામાં ૪૦,૦૦૦ રૂપિયા NEFT (નૅશનલ ઇલેક્ટ્રૉનિક ફન્ડ ટ્રાન્સફર) દ્વારા જમા કરવામાં આવ્યા છે. ૩૩,૨૨૨ રૂપિયાની નામંજૂર કરેલી રકમ માટે ‘ફક્ત વ્યાજબી ખર્ચાઓની રકમ મંજૂર કરવામાં આવી છે’ જણાવવામાં આવ્યું, જે નાવીન્યપૂર્ણ બહાનાને ‘રીઝનેબિલિટી ક્લૉઝ’નું રૂપકડું નામ આપવામાં આવ્યું છે.